Diari Oficial de la Generalitat Valenciana


Sumari del DOGV 9675, del 04-09-2023 (2023/8950)

Anunci pel qual es dona publicitat sobre la resolució d'informe ambiental i territorial estratègic favorable, en l'estudi de detall sobre l'illa situada entre els carrers del Ferrol, de Huelva i de la Corunya.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8950


Data del document
:   17-08-2023

Organisme emissor
:   Ajuntament del Campello

Tipus de document
:   Anunci

Descriptors 

:   * administració local
    * pla d'urbanisme

Anunci pel qual es dona publicitat sobre la resolució d'informe ambiental i territorial estratègic favorable, en l'estudi de detall sobre l'illa situada entre els carrers del Ferrol, de Huelva i de la Corunya. [2023/8950]  
En compliment del que disposa l'article 53.7 del text refós 1/2021 de la Llei d'ordenació del territori, urbanisme i paisatge de la Comunitat Valenciana, de la Generalitat (abans art. 51.7 de la LOTUP 5/2014, de 25 de juliol, de la Generalitat), i en compliment de l'acord de la Junta de Govern Local de 13 de setembre de 2018, es procedeix a la publicació de la resolució d'informe ambiental i territorial estratègic favorable en el procediment simplificat corresponent a l'estudi de detall als carrers del Ferrol, de Huelva i de la Corunya (exp. 4632/2020). L'informe ambiental i territorial estratègic es troba inserit en la pàgina web www.elcampello.es.  
  
Vist l'informe emés pel ponent de la comissió d'avaluació ambiental i la proposta de la comissió adoptada en sessió extraordinària el dia 28 de juliol de 2021, amb l'informe favorable respecte que el Pla no té efectes significatius sobre el medi ambient, i resolent-se l'avaluació ambiental de l'estudi de detall als carrers del Ferrol, de Huelva i de la Corunya, pel procediment simplificat, en virtut de les atribucions conferides per la legislació vigent en matèria de règim local, la Junta de Govern Local acorda:  
  
  
«Primer. Emetre resolució de l'informe ambiental i territorial estratègic favorable, quant al procediment simplificat d'avaluació ambiental i territorial estratègic de l'estudi de detall als carrers del Ferrol, de Huelva i de la Corunya, de conformitat amb els criteris de l'annex VIII de la LOTUP, per considerar que no té efectes significatius sobre el medi ambient, i continuar la tramitació conforme amb el capítol III del títol III del llibre I de la LOTUP; l'interessat ha d'incorporar-hi el que s'indica en la proposta d'informe del ponent de la comissió.  
  
  
Segon. Comunicar la present resolució de l'informe ambiental i estratègic al Ple de l'Ajuntament, com a òrgan substantiu, a l'òrgan promotor i als promotors de l'estudi de detall, de conformitat amb l'art. 51.7 LOTUP. Igualment, notificar al promotor de l'estudi de detall perquè presente l'instrument de planejament corregit als efectes d'exposició al públic.  
  
Tercer. Publicar la resolució de l'informe ambiental i territorial estratègic en el Diari Oficial de la Generalitat Valenciana, segons prescriu l'article 51.7 de la LOTUP, que està disponible en la pàgina web municipal: http://www.elcampello.es/.  
  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la publicació. En tal cas, haurà d'iniciar-se novament el procediment d'avaluació ambiental i territorial estratègica.  
  
  
Quart. Contra aquesta resolució, per ser un acte de tràmit, no podrà interposar-se recurs, sense perjudici dels que, si escau, pertoquen en via judicial contenciós-administrativa contra la disposició de caràcter general que haguera aprovat el pla o programa, o bé, sense perjudici dels que pertoquen en via administrativa contra l'acte, si escau, d'aprovació del pla o programa.»  
  
El Campello, 17 d'agost de 2023.- L'alcalde: Juan José Berenguer Alcobendas.